Super Bowl LVII

**Super Bowl LVII** var tittelkampen i National Football League (NFL) for -sesongen. American Football Conference-mesterne (AFC) Kansas City Chiefs slo National Football Conference-mesterne (NFC) Philadelphia Eagles 38–35.Det var det fjerde Super Bowl i storbyområdet Phoenix, hvor sist kamp var Super Bowl XLIX i 2015 også i State Farm Stadium (da under navnet University of Phoenix Stadium).

Begge lagene avsluttet seriespillet 14–3. Det var Chiefs’ femte Super Bowl totalt og tredje på fire sesonger. Det var lagets tredje Super Bowl-seier etter IV og LIV; Chiefs hadde tidligere tapt i Super Bowls I og LV. Det var Eagles’ fjerde Super Bowl etter en seier i Super Bowl LII og nederlag i Super Bowls XV og XXXIX.

Etter at Eagles tok en 24–14 ledelse til halftime sikret Chiefs en 38–35 comebackseier som endte med et kampvinnende field goal av Harrison Butker. Lagenes kombinerte 73 poeng var tredje flest i et Super Bowl, og Eagles’ 35 poeng var flest av et tapende lag i et Super Bowl. Chiefs quarterback Patrick Mahomes ble utnevnt Super Bowl Most Valuable Player (MVP), med 21 fullførte pasninger av 27 forsøk for 182 yards og tre touchdowns, samt seks løp for 44 yards. Mahomes ble den første quarterbacken siden Kurt Warner i  til å bli utnevnt til MVP i seriespillet og vinne et Super Bowl samme sesong. Eagles’ quarterback Jalen Hurts fullførte 27 av 38 pasningsforsøk for 304 yards og en touchdown, og hadde også 70 yards og tre touchdowns på løp, en tangering av rekorden for touchdowns på løp i et Super Bowl.

Det var det fjerde Super Bowl i storbyområdet Phoenix, hvor sist kamp var Super Bowl XLIX i 2015 også i State Farm Stadium (da under navnet University of Phoenix Stadium). Fox stod for TV-dekning av kampen i USA. I Norge ble kampen sendt på VG+. Rihanna var artist under halftime-showet.

Fox’ dekning av kampen ble det nest mest sette programmet i USAs TV-historie med i snitt 113 millioner seere. Halftime-showet med Rihanna hadde på det meste 118,7 millioner seere.

## Bakgrunn
### Valg av vertsby
Det ble introdusert en ny prosess for å velge vertsby for Super Bowl etter Super Bowl LVI. Hvor byer tidligere hadde mulighet til å lever søknader for kampen, velger ligaen nå ett stadion for hver kamp og tar ikke lenger imot søknader; den valgte byen setter deretter sammen et forslag som blir stemt på under ligaens eiermøter. Arizona var det første stedet som ble valgt med denne prosessen; deres forslag ble enstemmig vedtatt 23. mai 2018.

Den offisielle logoen ble avduket 14. februar 2022; den følger den oppdaterte malen introdusert med Super Bowl LVI og inkluderer en ørken og en himmel (sistnevnte minner om Arizonas delstatsflagg) som skal gjenspeile vertsregionens landskap.

### Kritikk mot valg av vertsby
I februar 2022 signerte over 200 religiøse ledere, inkludert pastor Jesse Jackson og pastor William Barber, et opprop til NFLs kommissær Roger Goodell hvor de oppfordret ham til å flytte Super Bowl LVII ut av Arizona etter at delstaten innførte lovene HB 1003, SB 1485 og SB 1819, som alle strammet inn på stemmerettigheter. Nestleder for det Demokratiske parti i Arizona Brianna Westbrook uttrykte også sin støtte for å flytte Super Bowl etter at delstaten vedtok SB 1138 og SB 1165, som begrenset tilgang til kjønnsbekreftende kirurgi for unge transpersoner og innførte strengere regler for transpersoners deltakelse i skoleidretten.

### Representasjon for urfolk
Kampen og feiringene rundt selve kampen inkluderte anerkjennelser av Arizonas urfolk; Ak-Chin-reservatet, Fort McDowell Yavapai Nation, Gila River-reservatet og Tohono Oʼodham Nation ble utnevnt til partnere av vertskomiteen, og brandingen for kampen inkluderte kunstverk av Lucinda «La Morena» Hinojos, med White Tank Mountains utsmykket med 22 diamanter som representerte indianerstammene som holdt til i Arizona. Dette var den første gangen at en uramerikaner hadde blitt hyret i forbindelse med design for et Super Bowl. Et veggmaleri på  i Phoenix sentrum ble også laget i samarbeid med Hinojoene og andre uramerikanske kunstnere.

Det var første gang at det ble anerkjent at et arrangement ble avholdt på landområder som originalt tilhørte uramerikanere, som ble gjort under en seremoni 6. februar med representanter fra vertskomiteens partnere. Det ble også arrangert en presentasjon av dansegruppen Indigenous Enterprise under åpningskvelden for Super Bowl, utenfor State Farm Stadium på kampdagen.

At Kansas City Chiefs var ett av lagene i tittelkampen førte til ny oppmerksomhet rundt laget og dets tilhengeres bruk av uramerikansk kultur, blant annet med kritikk fra Kansas City Indian Center, National Congress of American Indians og den første amerikanske innenriksministeren av uramerikansk opphav, Deb Haaland. Uramerikanske aktivister organiserte også en demonstrasjon utenfor stadionet.

### Spilleunderlag
NFL brukte to år på å forberede og utvikle gresset som ble brukt som underlag i Super Bowl LVII. Banen, som bestod av Tahoma 31-gress, ble grodd på en lokal gård i Phoenix. Til tross for forberedelsene var det flere spillere som skled og falt på banen. Spillere på begge lag kritiserte underlaget, og flere byttet sko i løpet av kampen for å få bedre grep. Chiefs hadde klaget på spilleunderlaget (som ble erstattet innen februar) da de spilte mot Arizona Cardinals i uke 1, da dette kunne ha ført til skadene som bådet Harrison Butker og Trent McDuffie pådro seg.

## Lag
### Kansas City Chiefs

Kansas City hadde lagets tiende vinnende sesong på rad under hovedtrener Andry Reid, med et sesongresultat på 14–3 nådde de Super Bowl for tredje gang på fire år etter seiere over Jacksonville Jaguars i divisjonsrunden og Cincinnati Bengals i AFC Championship Game.

Chiefs byttet bort wide receiver Tyreek Hill til Miami Dolphins i offseason mot flere draft picks, men klarte å avslutte sesongen med NFLs beste angrep til tross for tapet av stjerne spilleren, da de ledet ligaen i yards (7 032) og poeng (496). Quarterback Patrick Mahomes ble utvalgt til Pro Bowl for femte år på rad, og ledet ligaen med en personlig rekord på 5 250 pasningsyards og 41 touchdowns, og kastet 12 interceptions. Han hadde nest høyest passer rating i ligaen med 105,2, og hadde også 354 yards og fire touchdowns på løp. Mahomes satte rekorden for flest yards totalt i en sesong av en quarterback med 5 608 (den gamle rekorden tilhørte Drew Brees). Pro Bowl tight end Travis Kelce var lagets beste mottaker med 1 338 mottatte yards og 12 touchdowns. Laget hentet inn også noen veteraner for å erstatte Hill: JuJu Smith-Schuster (933 yards og 3 touchdowns) og Marquez Valdes-Scantling (687 yards og 2 touchdowns). På bakken ledet nykommeren Isiah Pacheco, som tok over etter at starteren Clyde Edwards-Helaire ble skadet midt i sesongen. Pacheco avsluttet sesongen med 830 yards og 5 touchdowns på løp, og tok også imot pasninger for 130 yards. Veteranen Jerick McKinnon hadde 803 yards fra scrimmage og 10 touchdowns. Lagets offensive line hadde tre Pro Bowlere: guard Joe Thuney, tackle Orlando Brown Jr. og center Creed Humphrey. Punter Tommy Townsend ble også utvalgt til Pro Bowl, og var nummer to i NFL i yards per punt (50,4) og ledet ligaen i punt yards etter returns med 45,4.

Kansas Citys defensive line inkluderte Pro Bowl defensive tackle Chris Jones, som ledet laget med 15,5 sacks, samt defensive ends George Karlaftis (6 sacks, 7 pasninger forsvart) og Frank Clark (5 sacks). Linebacker Nick Bolton ledet laget med 100 taklinger, og hadde også 2 sacks og 2 interceptions. Lagets secondary var ledet av cornerback L'Jarius Sneed (3 interceptions, 108 taklinger, 3 fumbles forårsaket, 3,5 sacks) og safety Juan Thornhill (3 interceptions, 71 taklinger).

Det var Kansas Citys femte Super Bowl, etter seier i Super Bowls IV og LIV og nederlag i Super Bowls I og LV. Chiefs vant også ligatittelen i American Football League i 1962.

### Philadelphia Eagles

I hovedtrener Nick Siriannis andre år startet Eagles sesongen med åtte strake seiere og avsluttet sesongen 14–3 før de sikret to solide seiere i sluttspillet på vei til Super Bowl (New York Giants i divisjonsrunden og San Francisco 49ers i NFC Championship Game) med en sammenlagtstilling på 69–14. Laget stilte sterkt både på angrep og forsvar, med 477 poeng for (#3 i NFL) og kun 344 poeng mot (#8) og sendte åtte spillere til Pro Bowl, som var flest i ligaen.

Pro Bowl quarterback Jalen Hurts ledet angrepet og satte personlige rekorder i prosentandel fullførte pasninger (66 %), pasningsyards (3 701) og touchdownpasninger (22), og kastet kun seks interceptions for en passer rating på 101,5, fjerde best i NFL. Hurts hadde også 736 yards og 13 touchdowns på løp, nest flest i ligaen. Pro Bowl wide receiver A.J. Brown, som Eagles byttet til seg fra Tennessee Titans under NFLs draft i 2022, hadde 1 496 mottatte yards og 11 touchdowns, og DeVonta Smith hadde 1 196 yards og scoret syv ganger. Tight end Dallas Goedert var også et pålitelig mål for Hurts, med 702 mottatte yards og 3 touchdowns. Pro Bowl running back Miles Sanders var nummer fem i NFL med 1 269 yards og 11 touchdowns på løp, for et snitt på 4,9 yards per løp. Laget hadde også tre offensive linemen i Pro Bowl: guard Landon Dickerson, tackle Lane Johnson og center Jason Kelce. Kicker Jake Elliott scoret på 20 av 23 field goals (87 %), inkludert 5 av 6 fra over 50 yards.

Phialdelphias forsvar var nest best i ligaen på yards tillatt (5 125) og satte en NFL-rekord med fire spillere som hadde minst ti sacks. Eagles’ defensive line bestod blant annet av defensive ends Josh Sweat ogBrandon Graham, som begge hadde 11 sacks, samt defensive tackles Fletcher Cox (7 sacks), Javon Hargrave (11 sacks) og Milton Williams (4 sacks). Pro Bowl linebacker Haason Reddick var nummer to i NFL med 16 sacks, og forårsaket også fem fumbles hvorav han selv plukket opp tre. Linebackers T.J. Edwards og Kyzir White hadde begge over 100 taklinger og forsvarte syv pasninger. I lagets secondary var safety C.J. Gardner-Johnson en av ligalederne med seks interceptions, og Pro Bowl cornerback Darius Slay og All-Pro cornerback James Bradberry hadde tre hver.

Det var Philadelphias fjerde Super Bowl, med seier i Super Bowl LII og nederlag i Super Bowls XV og XXXIX. Eagles vant også tre NFL-titler før Super Bowl-æraen, i 1948, 1949 og 1960.

### Sluttspillet

Chiefs gikk inn i sluttspillet som første seed i AFC. De slo Jacksonville Jaguars 27–20 i divisjonsrunden. I en knapp seier klarte Chiefs å stanse et comebackforsøk i fjerde kvarter fra Jaguars. Chiefs quarterback Patrick Mahomes pådro seg en ankelskade tidlig i kampen som plasserte ham på benken i et drive, men kom på banen igjen ikke lenge etter. I AFC Championship møtte Chiefs Cincinnati Bengals i en omkamp fra AFC Championship i 2021 i Chiefs’ femte AFC Championship Game på hjemmebane, som var en forlengelse av lagets rekord. I likhet med året før var dette en kompetitiv kamp som ikke ble avgjort før i fjerde kvarter. På kampens siste drive, hvor lagene hadde 20 poeng hver, fikk Bengals’ defensive end Joseph Ossai en straffe mot seg for en sen takling på Patrick Mahomes etter Mahomes gikk over sidelinjen, som gav Chiefs en god posisjon for et field goal med åtte sekunder igjen av kampen. Harrison Butker scoret fra 45 yards og sendte Chiefs til Super Bowl med en 23–20 seier.

Eagles hadde også første seed i sin conference, NFC. I den første sluttspillkampen møtte de divisjonsrivalene New York Giants. Eagles tok en tidlig ledelse og ledet 28–0 til halftime. Giants klarte ikke å kjempe seg tilbake, og Eagles tok seg videre til NFC Championship med en 38–7 seier, som var den første sluttspillseieren for Eagles’ quarterback Jalen Hurts og hovedtrener Nick Sirianni. I NFC Championship tok Eagles imot San Francisco 49ers. Eagles dominerte 49ers’ forsvar, og 49ers’ angrep klarte ikke å holde tritt med Eagles etter at både startende quarterback og reserven ble skadet. Eagles vant NFC Championship 31–7 og nådde dermed Super Bowl.

### Merknader før kampen

Som hjemmelag ifølge den årlige rotasjonen mellom conference valgte Eagles å bruke de grønne hjemmeuniformene med hvite bukser. Chiefs brukte de hvite bortetrøyene med røde bukser.

Som hjemmelag fikk Eagles også trene i vertslaget Arizona Cardinals’ treningsfasiliteter uken før kampen. Chiefs trente på Arizona State University. Begge ligger i Tempe.

Kampen har blitt referert til som **«The Andy Reid Bowl»** ettersom Chiefs’ hovedtrener Andy Reid var Eagles’ hovedtrener fra  til . Reid ble den femte hovedtreneren til å møte sitt gamle lag i et Super Bowl, etter Weeb Ewbank (Super Bowl III), Dan Reeves (XXXIII), Jon Gruden (XXXVII) og Pete Carroll (XLIX).

Kampen har også fått kallenavnet **«The Kelce Bowl»** da dette blir det første Super Bowl hvor to brødre spiller mot hverandre: Chiefs tight end Travis Kelce og Eagles center Jason Kelce.

Det var også det første Super Bowl hvor begge lagenes startende quarterbacks var fargede: Patrick Mahomes for Chiefs og Jalen Hurts for Eagles. Mahomes (27 år) og Hurts (24 år) blir også det yngste paret quarterbacks som stiller til start i et Super Bowl.

## Mediedekning
Super Bowl LVII ble dekket av Fox (per den 3-årige rotasjonen mellom Fox NBC og CBS, NFLS tre hovedpartnere). Super Bowl LVII blir den siste kampen under ligaens nåværende TV-kontrakt. Kampen kan også strømmes på mobile enheter via NFL+. Spanskspråklig dekning tilbys av Fox Deportes.

Dette var Kevin Burkhardt og Greg Olsens første Super Bowl som Fox’ nye kommentatorpar, etter at de erstattet Joe Buck og Troy Aikman som gikk over til ESPN/ABC. Erin Andrews og Tom Rinaldi var sidelinjereportere og Mike Pereira var regelekspert. Dekning før og etter kampen sant under halftime ble produsert av *[[Fox NFL Sunday]]* med vertene Curt Menefee og Terry Bradshaw samt ekspertene Howie Long, Michael Strahan, Jimmy Johnson, Rob Gronkowski og Jay Glazer.

Westwood One stod for nasjonal dekning av kampen med hovedkommentator Kevin Harlan, ekspertkommentator Kurt Warner, sidelinjereporterne Laura Okmin og Mike Golic og regeleksperten Gene Steratore. Scott Graham var programvert før kampen, under halftime og etter kampen med Ryan Harris.

### Reklamer
Fox tok opp til $7 millioner for en reklame på 30 sekunder. Fire forskjellige reklamer relatert til kryptovaluta var originalt planlagt, men ble droppet etter at FTX gikk konkurs i november 2022. Det ble sendt én NFT-reklame under kampen, hvor det ble gitt bort NFTs for å reklamere for *Limit Break*. Anheuser-Busch kjøpte totalt tre minutter for Michelob Ultra, Bud Light og Busch Light. Andre selskaper med reklameplass inkluderer Heineken, Diageo, Rémy Martin, Molson Coors, Doritos, Google Pixel og M&M's.

Peacock sendte en reklame for serien *[[Poker Face (TV-serie)|Poker Face]]* som ble produsert i anledning kampen, med referanser til noen av reklamene som ble sendt tidligere i kampen. Warner Bros., Universal Pictures, Disney, Paramount Pictures, MGM og Amazon Studios sendte også reklamefilmer for kommende filmer, blant annet for *[[The Flash (film)|The Flash]]*, *[[Fast X]]*, *[[The Super Mario Bros. Movie]]*, *[[Strays]]*, *[[Ant-Man and the Wasp: Quantumania]]*, *[[Guardians of the Galaxy Vol. 3]]*, *[[Indiana Jones and the Dial of Destiny]]*, *[[Scream VI]]*, *[[Dungeons & Dragons: Honor Among Thieves]]*, *[[Transformers: Rise of the Beasts]]*, *[[65 (film)|65]]*, *[[Creed III]]* og *[[Air (2023 film)|Air]]*. Universal reserverte også 15 sekunder for filmen *[[Cocaine Bear]]* som ble sendt før kampen. Fox sendte også en reklame for den niende sesongen av *[[The Masked Singer]]*, den amerikanske versjonen av *[[Maskorama]]*, under kampen. Disney sendte også en reklame som startet «100 Years of Wonder» i anledning 100-årsjubileumet til The Walt Disney Company.

### Internasjonalt
* I Norge ble kampen sendt på VG+ Sport, som også sendte to søndagskamper hver uke i seriespillet.
* I Canada eide Bell Media rettighetene til å dekke kampen, som ble sendt på engelsk på TSN, CTV og CTV 2; RDS dekket kampen på fransk. Kampen strømmes også på TSN+ og DAZN.
* I Storbritannia og Irland ble kampen sendt på gratiskanalen ITV og betalingskanalen Sky Showcase (samt søsterkanalene Sky Sports Main Event og Sky Sports NFL). BBC Radio 5 Live stod for radiodekning.
* I Australia ble kampen sendt på Seven Network og søsterkanalen 7mate samt strømmetjenesten 7plus.
* I Latin-Amerika ble kampen sendt på ESPN (Latin America) samt strømmeplatformen Star+.
* I Tyskland var det siste året at kampen ble dekket av ProSieben; rettighetene ble overført til RTL Group fra 2023-sesongen av.
* I Østerrike var det også siste året at kampen ble dekket av ProSieben, Puls 4 og Puls 24 (for engelske kommentatorer). Alle kanalene tilhørte samme mediegruppe: ProSiebenSat.1 Media; TV-rettighetene for NFL gikk over til RTL Group (RTL, Nitro) før -sesongen, som også sender i Østerrike.
* I Sverige ble kampen sendt på TV12 for første gang, samt på strømmetjenesten C More etter at rettighetene ble overført fra NENT/Viaplay, som hadde holdt NFL-rettighetene i Sverige siden 1980-tallet.
* I Kina stod Tencent, NFLs mediepartner for det kinesiske markedet, for dekningen. Ni andre TV-stasjoner eller strømmestasjoner tilbød også kampen og Tencents dekning. Tencent og NFL China sendte også fire reportere til kampen.
* I Frankrike ble kampen sendt på beIN Sports og La Chaîne L'Équipe.
* I Mexico ble kampen sendt på Canal 5 fra TelevisaUnivision, Azteca 7 fra TV Azteca og Fox Sports.
* I Italia ble kampen dekket av Rai 2 fra RAI - Radio Televisione Italiana og gjennom strømmetjenesten DAZN.
* I Spania eide Movistar Plus rettighetene til NFL, og kampen ble sendt på deres betalingskanal.

## Underholdning
### Før kampen
Den amerikanske countrysangeren Chris Stapleton sang nasjonalsangen før kampen. Skuespilleren Sheryl Lee Ralph sang *[[Lift Every Voice and Sing]]*, og Kenneth «Babyface» Edmonds sang *[[America the Beautiful]]*. Alle tre sangene ble også fremført på tegnspråk.

Det var første gang i Super Bowls historie at alle pilotene i jagerflyskvadronen som fløy over stadion var kvinner, en feiring av 50-årsjubileumet for at kvinner fikk fly i USAs marine. Fire marinefly ble brukt, to F/A-18F Super Hornets fra Strike Fighter Squadron 122 «Flying Eagles», en F-35C Lightning II fra Strike Fighter Squadron 97 «Warhawks» og en EA-18G Growler fra Electronic Attack Squadron 129 «Vikings».

Fire stipendiater fra Pat Tillman Foundation var æreskapteiner under myntkastet til minne om Pat Tillman en tidligere spiller for Arizona Cardinals som ble en US Army Ranger og ble drept i Afghanistan i 2004.

### Halftime
Den 23. september 2022 ble det annonsert at Apple Music hadde erstatte Pepsi som eier av navnerettighetene til halftime-showet etter ti år.

Den 25. september ble det annonsert at Rihanna skulle spille under halftime-showet. Dette var Rihannas første livekonsert på over fem år. Rihanna hadde tidligere boikottet arrangementet i solidaritet med Colin Kaepernick. Ikledd et rødt antrekk fremførte hun blant annet sanger som «Where Have You Been» og «Only Girl (In the World)».

## Kampreferat
### Første halvdel

Etter at Kansas City vant myntkastet begynte Philadelphia med ballen. Deres første drive flyttet ballen 75 yards på 11 plays og hadde blant annet to løp av quarterback Jalen Hurts for 12 yards og fire fullførte pasninger, hvorav den lengste var på 23 yards til DeVonta Smith. Etter at Eagles konverterte en tredje down innenfor Kansas Citys 5-yard linje scoret Hurts kampens første poeng med en touchdown på et 1-yard løp, og Jake Elliott scoret på ekstrapoenget. Kansas City svarte med et drive på 75 yards over åtte plays som inkluderte et 24-yard løp av Isiah Pacheco. Patrick Mahomes fullførte også to pasninger til Travis Kelce, først for 20 yards og deretter en 18-yard touchdownpasning. Philadelphias andre drive ble kampens første three-and-out etter at en straffe for pasningsinterference flyttet dem bakover, og Arryn Siposs måtte punte. Kansas City klarte ikke å dra nytte av situasjonen, da flere mislykkede pasninger endte i et forsøk på et field goal av Harrison Butker fra 42 yards som traff venstre stolpe. Eagles begynte neste drive fra hvor Butker bommet fra, på egen 32-yard linje, og sanket yards på to løp og to pasninger av Hurts samt en straffe for offside mot Chiefs’ forsvar, før første kvarter endte.

På første play av andre kvarter tok Philadelphia tilbake ledelsen med en 45-yard pasning fra Hurts til A.J. Brown. Chiefs klarte ikke å komme seg fra et tap av yards på første play av sitt neste drive, og måtte punte etter tre mislykkede forsøk på å få en første down. Etter en pasning fra Hurts og et løp fra Kenneth Gainwell fikk ni yards hver, hadde Hurts en fumble som ble plukket opp av linebacker Nick Bolton som returnerte den 36 yards for en touchdown. Hurts ledet Eagles på et drive som utlignet hvor han blant annet løp for 14 yards og senere konverterte en fjerde down med fem yards igjen med et 28-yard scramble til Chiefs’ 16-yard linje. Philadelphia konverterte senere nok en fjerde down ved å få Chiefs til å gå offside på 4th & 2, og Hurts avsluttet drivet med et 4-yard løp for en touchdown som gav Eagles en 21–14 ledelse. Chiefs startet neste drive bra med en første down etter to plays før halvdelens two-minute warning, men klarte ikke å flytte seg fremover etter dette og måtte punte med 1:33 igjen av halvdelen. Mahomes skadet igjen ankelen han skadet tidligere i sesongen på drivet, men han ble ikke benket av den grunn og spilte ut kampen. Return specialist Britain Covey returnerte sparket 27 yards til egen 43-yard linje som sammen med en 22-yard pasning fra Hurts til Borwn mot slutten av drivet gav dem en god posisjon for et field goal. Elliott scoret fra 35 yards og økte Philadelphias ledelse til ti poeng før halftime.

### Andre halvdel

Kansas City fikk ballen i andre halvdel og brukte 12 plays på å flytte ballen 75 yards, hvor Mahomes fullførte tre av tre pasningsforsøk for 26 yards og løp for 14 før Pacheco scoret fra 1 yard og kuttet Eagles’ ledelse til tre poeng. Phialdelphia svarte med et 65-yard drive på 19 plays hvor Hurts fullførte to 17-yard pasninger til tight end Dallas Goedert, hvorav en konverterte en 3rd-&-14. Kansas Citys forsvar stanset drivet på egen 15-yard linje, og Eagles måtte ta til takke med 33-yard field goal fra Elliott med 1:48 igjen av tredje kvarter. Chiefs fikk 31 yards på sine neste fire plays, inkludert to løp av Pacheco som nådde Philadelphias 44-yard linje før tredje kvarter endte.

Mahomes fullførte fire pasninger til JuJu Smith-Schuster for totalt 38 yards etter pausen og endte Chiefs’ 12-play drive med en 5-yard pasning til Kadarius Toney for Chiefs første ledelse i kampen, 28–27. Chiefs fortsatte med å tvinge en 3-and-out fra Philadelphia, og Toney returnerte Arryn Siposs’ punt 65 yards og satte en rekord for lengste punt return i et Super Bowl. Kansas City fikk en kjapp scoring med en 4-yard pasning fra Mahomes til Skyy Moore, og Butkers ekstrapoeng økte ledelsen til åtte poeng. Philadelphia brukte fire av de gjenværende ni minuttene og 30 sekundene på neste drive som endte i en 45-yard pasning til Smith før Hurts løp ballen 2 yards for en touchdown på neste play. Hurts scoret en 2-point conversion med et løp som utlignet til 35–35 med 5:15 igjen av kampen. Tre løp av Pacheco for 15 yards og to fullførte pasninger fra Mahomes for 17 flyttet ballen til Eagles 47-yard linje på neste drive. På neste play løp Mahomes for 26 yards og gav Chiefs en første down på Philadelphias 17-yard linje. Et 2-yard løp av Pacheco tok klokken ned til 2 minutter. En mislykket pasning gav Chiefs en 3rd and 8, og Mahomes kastet nok en mislykket pasning på neste play, men fikk en første down etter en straffe for holding mot Eagles’ James Bradberry—en dommeravgjørelse som ble kritisert i etterkant, men som Bradberry selv støttet—og McKinnon løp til Eagles’ 2-yard linje på neste play hvor han selv la seg i bakken for å stoppe playet og fortsette klokken da Eagles ikke forsøkte å stanse ham, med 1:36 igjen av kampen. Chiefs endte drivet med å knele to ganger før Chiefs scoret på et 27-yard field goal med åtte sekunder igjen av kampen. Hurts forsøkte en Hail Mary-pasning med seks sekunder igjen av kampen, men fant ikke mål og kampen endte.

Mahomes fullførte 21 av sine 27 pasningsforsøk for 182 yards og tre touchdowns og ble utnevnt til Super Bowl MVP. Han hadde også 44 yards på løp. Pacheco var kampens beste på løp med 15 forsøk for 76 yards og en touchdown. Bolton hadde åtte solotaklinger, en assist og returnerte en fumble for en touchdown. Hurts avsluttet kampen med 28 fullførte pasninger av 38 forsøk for 304 yards og en touchdown, og hadde også 15 løp for for 70 yards og tre touchdowns. Han satte en Super Bowl-rekord for yards og touchdowns på løp av en quarterback, og tangerte Super Bowl-rekorden for touchdowns på løp og poeng (20). Smith var hans beste mottaker, med 7 mottakelser for 100 yards, og Brown tok imot seks pasninger for 96 yards og en touchdown.

Chiefs’ offensive line fikk mye ros etter kampen. Philadelphia ledet ligaen med 70 sacks i seriespillet, kun to under ligarekorden, men Mahomes ble ikke sacked en eneste gang i tittelkampen, og Kansas Citys angrep løp for 158 yards.

### Box score

## Statistikker
### Sammenligninger

### Individuelle statistikker






1Fullførte pasninger/forsøk2Flest yards3Mottakelser4Antall targets

## Kampstartere

## Dommere
Super Bowl LVII hadde syv dommere samt en replaydommer, replayassistent og åtte reservedommere. Nummeret i parentes viser dommernes uniformnummer.

* Kampdommere:
** Referee: Carl Cheffers (51)
** Umpire: Roy Ellison (81)
** Down judge: Jerod Phillips (6)
** Line judge: Jeff Bergman (32)
** Field judge: John Jenkins (117)
** Side judge: Eugene Hall (103)
** Back judge: Dino Paganelli (105)
** Replay official: Mark Butterworth
** Replay assistant: Frank Szczepanik

* Reservedommere:
**Referee: John Hussey
**Umpire: Ramon George
**Down judge: David Oliver
**Line judge: Tim Podraza
**Field judge: Terry Brown
**Side judge: Boris Cheek
**Back judge: Perry Paganelli
**Replay official: Tyler Cerimeli

## Etter kampen
Chiefs forsvarte tittelen sin da de vant Super Bowl LVIII året etter over San Francisco 49ers, og ble det første laget til å vinne to Super Bowls på rad siden New England Patriots i 2003 og 2004. Seieren i Super Bowl LVIII, som var Chiefs’ tredje seier og fjerde tittelkamp på fem år, førte til at flere sportsjournalister begynte å beskrive laget som et dynasti.

## Referanser


## Eksterne lenker
*
*